पाएं अपने शहर की ताज़ा ख़बरें और फ्री ई-पेपरडाउनलोड करें
सिरसा में गुरुवार को नशे की बड़ी खेप के साथ एक युवक को पकड़े जाने का मामला सामने आया है। बताया जा रहा है कि कोरोना सेफ्टी प्रोटोकॉल की ड्यूटी कर रही पुलिस ने नाके पर कार को चेकिंग के लिए रोका था। तलाश में कार में 5 किलो 40 ग्राम अफीम मिली तो पुलिस ने इसमें सवार एक युवक को तुरंत काबू कर लिया। इसके बाद उसकी तरफ से हुए खुलासे के आधार पर पुलिस ने उसके 2 और साथियों का पता किया है।
पुलिस अधीक्षक भूपेंद्र सिंह ने बताया कि एंटी नारकोटिक्स सेल के प्रभारी सब इंस्पेक्टर दाताराम के नेतृत्व में एक टीम कोविड-19 सेफ्टी प्रोटोकॉल की ड्यूटी में सेक्टर-20 के T-प्वाइंट पर नाका लगाए हुए थी। सिरसा शहर की तरफ से आ रही कार को शक की बिनाह पर रोककर BDPO रवि बागड़ी की मौजूदगी में तलाशी ली तो उससे 5 किलो 40 ग्राम अफीम बरामद हुई। पुलिस ने उसे तुरंत गिरफ्तार कर लिया।
पकड़े गए युवक की पहचान कृष्ण कुमार पुत्र ओमप्रकाश निवासी गणेश विहार सेक्टर 19 सिरसा के रूप में हुई है। पूछताछ में दो लोगों के नाम सामने आए। उनके खिलाफ थाना सिविल लाइन में NDPS एक्ट के तहत केस दर्ज करके उनकी तलाश शुरू कर दी है। पुलिस अधीक्षक भूपेंद्र सिंह का कहना है कि साथियों को ढूंढने के साथ ही गिरफ्तार किए गए युवक को भी कोर्ट में पेश करके रिमांड पर लिया जाएगा। उम्मीद है तस्करी के इस नेटवर्क का जल्द ही भांडा फूट जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn